**Bærbar, automatisk afisolerings- og crimpningsværktøj**

Med CRIMPHANDY tilbyder Phoenix Contact et nyt værktøj til hurtig og nem ledningskonfektionering. Ledningen afisoleres, udstyres med terminalrør og crimpes i samme arbejdsgang på mindre end 2 sekunder.

Et automatisk check af tværsnittet sammen med en robust mekanik sikrer en crimpning som overstiger normens krav. Terminalrørene i strimmelform indføres automatisk fra det integrerede magasin. De kvadratiske crimpninger passer til alle klemmetilslutninger.

CRIMPHANDY er nem at anvende: Tre LED’er giver konstant information om driftsstatus. Lithium-ion batteriet har en kapacitet på 2000 crimpninger og kan oplades på en time med den tilhørende oplader. Dette bærbare værktøj er ikke større end en elektrisk skruetrækker og vejer bare 430 g. En integreret bakke, der nemt kan fjernes, opsamler isoleringsresterne og sørger for en ren arbejdsplads og muliggør også anvendelse af enheden inde i styretavler.

For yderligere information kontakt Product Manager Henning O. Lippert, hlippert@phoenixcontact.dk.